Ερώτηση 1
Ένα νοικοκυριό έχει ετήσιο εισόδημα Y=30.000€, καταναλώνει C=24.000€ και πληρώνει φόρους T=8.000€. Ποια πρόταση είναι σωστή;
a) S=+6.000€, άρα ο πλούτος του αυξάνεται, αφού καταναλώνει λιγότερα από όσα κερδίζει.
b) S=-2.000€, αλλά ο πλούτος του μένει ίδιος αν καλύψει τη διαφορά πουλώντας μετοχές από το χαρτοφυλάκιο του.
c) S=-2.000€, και η διαφορά μπορεί να καλυφθεί μόνο με δανεισμό, όπως το έλλειμμα του Δημόσιου Τομέα.
d) S=-2.000€, και ο πλούτος του μειώνεται, είτε με χρήση υπάρχοντος πλούτου είτε με δανεισμό.
Απάντηση: Σωστό το d. Y=C+T+S όπου S=-2.000€
 
Ερώτηση 2
Στην αγορά καυσίμων, η τιμή ισορροπίας της αμόλυβδης βενζίνης διαμορφώνεται ελεύθερα στα 2,00 €/λίτρο και η ποσότητα ισορροπίας στα 7 εκατομμύρια λίτρα. Το Υπουργείο Ανάπτυξης επιβάλλει δια νόμου ανώτατη τιμή πώλησης (πλαφόν) στα 1,40 €/λίτρο. 
Με βάση τον νόμο της προσφοράς και της ζήτησης, ποιο από τα παρακάτω περιγράφει σωστά τι θα συμβεί στην αγορά; 
a) Θα δημιουργηθεί υπερβάλλουσα προσφορά βενζίνης, επειδή τα διυλιστήρια θα αυξήσουν την παραγωγή τους για να καλύψουν τις ανάγκες των οδηγών.
b) Η καμπύλη ζήτησης θα μετατοπιστεί δεξιά και η καμπύλη προσφοράς αριστερά, αποκαθιστώντας αυτόματα τη νέα ισορροπία στα 1,40 €.
c) Θα δημιουργηθεί υπερβάλλουσα ζήτηση βενζίνης και ουρές στα πρατήρια, καθώς στα 1,40 € η ζητούμενη ποσότητα υπερβαίνει την προσφερόμενη.
d) Η αγορά θα παραμείνει ανεπηρέαστη στην ισορροπία των 7 εκατ. λίτρων, επειδή η βενζίνη είναι ανελαστικό αγαθό πρώτης ανάγκης.
 
 Ερώτηση 3
Μια συνδρομητική πλατφόρμα γνωρίζει ότι, στο τρέχον επίπεδο τιμών, η ζήτηση για τη συνδρομή της είναι ανελαστική. Αποφασίζει να αυξήσει ελαφρώς τη μηνιαία τιμή, χωρίς να έχει αλλάξει κάποιος άλλος παράγοντας που επηρεάζει τη ζήτηση. Ποιο από τα παρακάτω αναμένεται να συμβεί;
a) Η ζητούμενη ποσότητα θα μειωθεί και τα συνολικά έσοδα θα μειωθούν.
b) Η ζητούμενη ποσότητα θα μειωθεί και τα συνολικά έσοδα θα αυξηθούν. 
c) Η ζητούμενη ποσότητα θα αυξηθεί και τα συνολικά έσοδα θα αυξηθούν.
d) Η ζητούμενη ποσότητα θα μειωθεί, αλλά η επίδραση στα συνολικά έσοδα δεν μπορεί να προσδιοριστεί χωρίς πληροφορίες για το κόστος παροχής της υπηρεσίας.

 Ερώτηση 4
Μέσα στον μήνα, η τιμή της βενζίνης αυξήθηκε από 1,85€ σε 2,05€ ανά λίτρο. Ως εκ τούτου, η εβδομαδιαία ζητούμενη ποσότητα ενός καταναλωτή μειώθηκε από 50 σε 47 λίτρα. Τον επόμενο μήνα, το εισόδημα των καταναλωτών αυξήθηκε.
Ποιο από τα παρακάτω περιγράφει σωστά τις μεταβολές στην καμπύλη ζήτησης της βενζίνης και την ελαστικότητα ζήτησης;
a) Η αύξηση της τιμής προκάλεσε μετατόπιση της καμπύλης ζήτησης προς τα αριστερά, ενώ η αύξηση του εισοδήματος προκάλεσε μετατόπιση προς τα δεξιά. Η ζήτηση είναι ανελαστική.
b) Η αύξηση της τιμής προκάλεσε κίνηση πάνω στην ίδια καμπύλη ζήτησης, προς τα κάτω και δεξιά, ενώ η αύξηση του εισοδήματος προκάλεσε μετατόπιση της καμπύλης προς τα δεξιά. Η ζήτηση είναι ανελαστική.
c) Η αύξηση της τιμής προκάλεσε κίνηση πάνω στην ίδια καμπύλη ζήτησης, προς τα πάνω και αριστερά, ενώ η αύξηση του εισοδήματος προκάλεσε μετατόπιση της καμπύλης προς τα δεξιά. Η ζήτηση είναι ελαστική.
d) Η αύξηση της τιμής προκάλεσε κίνηση πάνω στην ίδια καμπύλη ζήτησης, προς τα πάνω και αριστερά, ενώ η αύξηση του εισοδήματος προκάλεσε μετατόπιση της καμπύλης ζήτησης προς τα δεξιά. Η ζήτηση είναι ανελαστική.
Απάντηση: Όταν αλλάζει η τιμή του ίδιου του αγαθού έχουμε μετακίνηση κατά μήκος της καμπύλης ζήτησης (αυξάνεται η τιμή άρα η μετακίνηση είναι προς τα πάνω και αριστερά). Ενώ, όταν αυξάνεται το εισόδημα που είναι παράγοντας εκτός της τιμής, έχουμε μετατόπιση της καμπύλης, (η βενζίνη είναι κανονικό αγαθό, άρα αύξηση του εισοδήματος σημαίνει και αύξηση της ζήτησης της βενζίνης, άρα η μετατόπιση θα γίνει προς τα δεξιά) .
 =  =   =  = - 0,555
  0,56  Επειδή 0,56 < 1, η ζήτηση είναι ανελαστική.

Ερώτηση 5
Μια επιχείρηση πουλάει δυο προϊόντα, το Α και το Β. Αυξάνει την τιμή του Α κατά 10%. Η πωλούμενη ποσότητα του Α μειώνεται κατά 4%, ενώ η πωλούμενη ποσότητα του Β, του οποίου η τιμή δεν άλλαξε, μειώνεται κατά 6%. Ποια πρόταση είναι σωστή;
a) Η ζήτηση για το Α είναι ελαστική, άρα τα έσοδα από το Α μειώνονται. Τα Α και Β είναι υποκατάστατα.
b) Η ζήτηση για το Α είναι ανελαστική, άρα τα έσοδα από το Α αυξάνονται. Η σταυροειδής ελαστικότητα είναι +0,6 άρα τα Α και Β είναι υποκατάστατα.
c) Η ζήτηση για το Α είναι ανελαστική, άρα τα έσοδα από το Α αυξάνονται. Όμως τα Α και Β είναι συμπληρωματικά, άρα η αύξηση των εσόδων από το Α δεν εξασφαλίζει αύξηση των συνολικών εσόδων της επιχείρησης.
d) Αφού η ποσότητα του Β έπεσε περισσότερο από την ποσότητα του Α, η ζήτηση για το Β είναι πιο ελαστική από τη ζήτηση για το Α.
Απάντηση:  =   =  = - 0,4
 = 0,4  Επειδή 0,4 < 1, η ζήτηση για το Α είναι ανελαστική.
Επειδή η ζήτηση για το Α είναι ανελαστική και ΔPΑ > 0 τότε τα έσοδα από το Α αυξάνονται.
  =  =  = - 0,6
 = - 0,6  Επειδή -0,6 < 0, τα αγαθά Α και Β είναι συμπληρωματικά.

